Наручилац: Буџетски фонд за заштиту животне средине општине Бор

Бор, Ул. Моше Пијаде бр.3

ПИБ: 100568330

Матични број: 07208529

**- ОДГОВОРИ Комисије за јавну набавку**

**на постављена питањa потенцијалних понуђача -**

 - Jавна набавка - набавка услуге**-** Услуга ревизије главног пројекта санације и ремедијације постојеће градске депоније у Бору

 Ознака и назив из Општег речника набавке (ОРН): 71200000 - архитектонске и сродне услуге

- редни број јавне набавке ЈН ФЗЖС 3-У/2017

 У складу са члана 63. став 2. Закона о јавним набавкама („Сл. гласник РС” бр.124/2012, 14/2015 и 68/2015), Потенцијални понуђач је дана 30.11.2017.године u 22:30 поставио следеће питање:

Поштовани,

За доказивање кадровског капацитета навели сте:

да понуђач у моменту подношења понуде има у радном односу на неодређено или одређено време најмање или по уговору о привременим и повременим пословима одређени број одговорних пројектаната, као доказ--Фотокопије уговора о раду или фотокопије уговора о привременим и повременим пословима.

За лица која обављају рад ван радног времена, у складу са чл.199.-202. Закона о раду („Сл. гласник РС“, број 24/2005...75/14), као доказ о њиховом  ангажовању достављају се копије уговора о привременим и повременим пословима, или уговора о делу или уговора којим се регулише допунски рад.

Сходно томе и у овом случају треба да се признају и Уговори о делу?

На основу чл.54. став 12. тачка 1. и чл.63. став 3. Закона о јавним набавкама („Сл. гласник РС” бр.124/2012,14/2015 и 68/2015), Комисија за јавну набавку образована решењем број 404-787/2017-III-01 од 30.11.2017. године је дана 04.12.2017.године дала **следећи одговор**:

Одговор: Чл.199 Закона о раду је прописано Послодавац може са одређеним лицем да закључи уговор о делу, ради обављања послова који су ван делатности послодавца, а који имају за предмет самосталну израду или оправку одређене ствари, самостално извршење одређеног физичког или интелектуалног посла.Обзиром да је делатност понуђача који подноси понуду за предметну јавну набавку **71.12 Инжењерске делатности и техничко саветовање, из тога произилази да понуђач по основу уговора о делу може анагажовати лице које обавља послове ван ове делатности.**